স্কাড
স্কাড (ইংরেজি: Scud) হচ্ছে সোভিয়েত ইউনিয়নের একটি ক্ষেপণাস্ত্র সিরিজ। এটি স্নায়ুযুদ্ধের সময় নির্মাণ করা হয় এবং বিভিন্ন দেশে ব্যাপকভাবে রপ্তানি করা হয়। স্কাড শব্দটির উৎপত্তি ন্যাটো রিপোর্টিং নাম এসএস-১ স্কাড থেকে, যা পশ্চিমা গোয়েন্দা সংস্থাগুলো ক্ষেপণাস্ত্রটির সাথে জুড়ে দেয়। ক্ষেপণাস্ত্রগুলোর রাশিয়ান নাম হল আর-১১ (প্রথম সংস্করণ), আর-১৭ এবং আর-৩০০ এলব্রুস (পরবর্তী সংস্করণগুলো)। স্কাড নামটি ব্যাপকভাবে এই ক্ষেপণাস্ত্রগুলো এবং সোভিয়েত ডিজাইনের ওপর ভিত্তিকরে অন্যান্য দেশ কর্তৃক নির্মিত বিভিন্ন ধরনের সংস্করণকে বুঝাতে ব্যবহার করা হয়।